Document ID: 32012D0464

KOMMISSIONENS AFGØRELSE
af 23. juli 2012
om ændring af beslutning 2006/861/EF, 2008/163/EF, 2008/164/EF, 2008/217/EF, 2008/231/EF, 2008/232/EF og 2008/284/EF samt afgørelse 2011/229/EU, 2011/274/EU, 2011/275/EU, 2011/291/EU og 2011/314/EU om tekniske specifikationer for interoperabilitet
(meddelt under nummer C(2012) 4985)
(EØS-relevant tekst)
(2012/464/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets direktiv 2008/57/EF af 17. juni 2008 om interoperabilitet i jernbanesystemet i Fællesskabet (1), særlig artikel 6, stk. 1, og
ud fra følgende betragtninger:
(1)
I henhold til artikel 12 i Europa-Parlamentets og Rådets forordning (EF) nr. 881/2004 af 29. april 2004 om oprettelse af et europæisk jernbaneagentur (»agenturforordningen«) (2) skal Det Europæiske Jernbaneagentur (i det følgende betegnet »agenturet«) sikre, at de tekniske specifikationer for interoperabilitet (i det følgende betegnet »TSI'er«) er tilpasset de tekniske fremskridt, markedsudviklingen og de samfundsmæssige krav og foreslå Kommissionen de ændringer af TSI'erne, som det finder nødvendige.
(2)
Ved afgørelse C(2007) 3371 af 13. juli 2007 gav Kommissionen agenturet et rammemandat til at udføre visse aktiviteter i henhold til Rådets direktiv 96/48/EF af 23. juli 1996 om interoperabilitet i det transeuropæiske jernbanesystem for højhastighedstog (3) og Europa-Parlamentets og Rådets direktiv 2001/16/EF af 19. marts 2001 om interoperabilitet i det transeuropæiske jernbanesystem for konventionelle tog (4). I henhold til betingelserne i dette rammemandat blev agenturet anmodet om at revidere TSI'erne for rullende materiel til højhastighedstog, godsvogne, lokomotiver og passagervogne, støj, infrastruktur, energi, togkontrol og signaler, drift og trafikstyring, telematik til gods- og passagertrafik, sikkerhed i jernbanetunneller og tilgængelighed for bevægelseshæmmede.
(3)
Den 31. marts 2011 udsendte agenturet en anbefaling om specifikationer til infrastrukturregistret, om proceduren for eftervisning af, i hvor høj grad TSI'ernes grundparametre overholdes på eksisterende strækninger, og om efterfølgende ændringer af TSI'er (ERA/REC/04-2011/INT).
(4)
Den 9. juni 2011 afgav udvalget, der er nedsat i henhold til artikel 29, stk. 1, i direktiv 2008/57/EF, en positiv udtalelse om udkast til Kommissionens gennemførelsesafgørelse om det europæiske register over godkendte typer af jernbanekøretøjer og om udkast til Kommissionens gennemførelsesafgørelse om fælles specifikationer for infrastrukturregistret for jernbaner. Efter vedtagelsen af Kommissionens to retsakter, der er baseret på disse forslag, nemlig Kommissionens gennemførelsesafgørelse 2011/633/EU af 15. september 2011 om fælles specifikationer for infrastrukturregistret for jernbaner (5) og Kommissionens gennemførelsesafgørelse 2011/665/EU af 4. oktober 2011 om det europæiske register over godkendte typer af jernbanekøretøjer (6), skal de relevante TSI'er ajourføres for at sikre den samlede sammenhæng.
(5)
I bilag A i de nuværende TSI'er om drift og trafikstyring henvises der til version 1 af driftsreglerne for det europæiske jernbanetrafikstyringssystem (ERTMS), der blev udarbejdet på grundlag af systemkravsspecifikationerne (SRS) version 2.2.2 for det europæiske togkontrolsystem (ETCS).
(6)
ETCS SRS har nået en stabil version 2.3.0.d. Dette skal afspejles i form af ajourførte ERTMS-driftsregler i TSI'erne for drift og trafikstyring for både konventionelle tog og højhastighedstog.
(7)
Den 20. juli 2011 fremsatte agenturet en henstilling om reviderede driftsprincipper og -regler for ERTMS i TSI'er om drift og trafikstyring for konventionelle tog og højhastighedstog (ERA/REC/08-2011/INT-ERTMS).
(8)
Den 8. september 2011 fremsatte agenturet en henstilling om yderligere ændringer af TSI'er for at rette fejl og mangler (ERA/REC/07-2011/INT).
(9)
Af praktiske grunde er det at foretrække at ændre en række TSI'er gennem en enkelt afgørelse fra Kommissionen med henblik på at gennemføre særlige korrektioner og ajourføringer af retsakterne. Disse korrektioner og ajourføringer skyldes ikke en samlet revision af TSI'erne eller en udvidelse af deres geografiske anvendelsesområde.
(10)
Følgende retsakter bør derfor ændres:
-
Kommissionens beslutning 2006/861/EF af 28. juli 2006 om den tekniske specifikation for interoperabilitet gældende for delsystemet »rullende materiel - godsvogne« i det transeuropæiske jernbanesystem for konventionelle tog (7)
-
Kommissionens beslutning 2008/163/EF af 20. december 2007 om den tekniske specifikation for interoperabilitet for sikkerhed i jernbanetunneller i det transeuropæiske jernbanesystem for konventionelle tog og højhastighedstog (8)
-
Kommissionens beslutning 2008/164/EF af 21. december 2007 om den tekniske specifikation for interoperabilitet for »bevægelseshæmmede« i det transeuropæiske jernbanesystem for konventionelle tog og højhastighedstog (9)
-
Kommissionens beslutning 2008/217/EF af 20. december 2007 om en teknisk specifikation for interoperabilitet for delsystemet »infrastruktur« i det transeuropæiske jernbanesystem for højhastighedstog (10)
-
Kommissionens beslutning 2008/231/EF af 1. februar 2008 om tekniske specifikationer for interoperabilitet gældende for delsystemet drift og trafikstyring i det transeuropæiske jernbanesystem for højhastighedstog vedtaget i henhold til artikel 6, stk. 1, i Rådets direktiv 96/48/EF og ophævelse af Kommissionens beslutning 2002/734/EF af 30. maj 2002 (11)
-
Kommissionens beslutning 2008/232/EF af 21. februar 2008 om en teknisk specifikation for interoperabilitet for delsystemet rullende materiel i det transeuropæiske jernbanesystem for højhastighedstog (12)
-
Kommissionens beslutning 2008/284/EF af 6. marts 2008 om en teknisk specifikation for interoperabilitet for delsystemet energi i det transeuropæiske jernbanesystem for højhastighedstog (13)
-
Kommissionens afgørelse 2011/229/EU af 4. april 2011 om den tekniske specifikation for interoperabilitet gældende for delsystemet »rullende materiel - støj« i det transeuropæiske jernbanesystem for konventionelle tog (14)
-
Kommissionens afgørelse 2011/274/EU af 26. april 2011 om en teknisk specifikation for interoperabilitet gældende for delsystemet Energi i det transeuropæiske jernbanesystem for konventionelle tog (15)
-
Kommissionens afgørelse 2011/275/EU af 26. april 2011 om en teknisk specifikation for interoperabilitet gældende for delsystemet Infrastruktur i det transeuropæiske jernbanesystem for konventionelle tog (16)
-
Kommissionens afgørelse 2011/291/EU af 26. april 2011 om en teknisk specifikation for interoperabilitet gældende for lokomotiver og passagervogne i delsystemet Rullende materiel til det transeuropæiske jernbanesystem for konventionelle tog (17)
-
Kommissionens afgørelse 2011/314/EU af 12. maj 2011 om den tekniske specifikation for interoperabilitet for delsystemet »Drift og trafikstyring« i det transeuropæiske jernbanesystem for konventionelle tog (18).
(11)
Foranstaltningerne i denne afgørelse er i overensstemmelse med udtalelse fra det udvalg, der er omhandlet i artikel 29, stk. 1, i direktiv 2008/57/EF -
VEDTAGET DENNE AFGØRELSE:
Artikel 1
Bilaget til beslutning 2006/861/EF ændres i overensstemmelse med bilag I til denne beslutning.
Artikel 2
Bilaget til beslutning 2008/163/EF ændres i overensstemmelse med bilag II til denne beslutning.
Artikel 3
Bilaget til beslutning 2008/164/EF ændres i overensstemmelse med bilag III til denne beslutning.
Artikel 4
Bilaget til beslutning 2008/217/EF ændres i overensstemmelse med bilag IV til denne beslutning.
Artikel 5
Bilaget til beslutning 2008/231/EF ændres i overensstemmelse med bilag V til denne beslutning.
Artikel 6
Bilaget til beslutning 2008/232/EF ændres i overensstemmelse med bilag VI til denne beslutning.
Artikel 7
Bilaget til beslutning 2008/284/EF ændres i overensstemmelse med bilag VII til denne beslutning.
Artikel 8
Bilaget til afgørelse 2011/229/EU ændres i overensstemmelse med bilag VIII til denne beslutning.
Artikel 9
Bilaget til afgørelse 2011/274/EU ændres i overensstemmelse med bilag IX til denne beslutning.
Artikel 10
Bilaget til afgørelse 2011/275/EU ændres i overensstemmelse med bilag X til denne beslutning.
Artikel 11
Bilaget til afgørelse 2011/291/EU ændres i overensstemmelse med bilag XI til denne beslutning.
Artikel 12
Bilaget til afgørelse 2011/314/EU ændres i overensstemmelse med bilag XII til denne beslutning.
Artikel 13
Denne afgørelse anvendes fra den 24. januar 2013.
Artikel 14
Denne afgørelse er rettet til medlemsstaterne.
Udfærdiget i Bruxelles, den 23. juli 2012.

Labels: 20
7
8
0
15